### Beslutning

Ronnie Bruun, Esmarelda Bertelsen, Sebastian Schou, Freja Henriksen og Hannah Jessen kunne tiltræde indstillingen i overensstemmelse med Magistratens anbefaling.

Karsten Nielsen kunne tiltræde indstillingen med bemærkning om ønske om særligt fokus på, hvordan man sikrer overgang mellem villakvarterer og fortætningsakser.

Thomas Kjær kunne ikke tiltræde indstillingen med bemærkning om, at det er en byggemulighedsplan fremfor en helhedsplan, og at planen ikke behandler [adresse] som en barriere.

Forslag til ’Helhedsplan for [adresse] - strategisk helhedsplan for byudvikling mellem [adresse] og [adresse]’ med tilhørende miljørapport.

### Resumé

Helhedsplanen for [adresse] er en strategisk helhedsplan, som formulerer en samlet vision for områdets udvikling. På baggrund af helhedsbetragtninger på tværs af flere emner peger planen på muligheder og udfordringer på kort og lang sigt. Den strategiske helhedsplan opstiller overordnede retningslinjer, som er udgangspunktet for den efterfølgende lokalplanlægning.

Helhedsplanens område er afgrænset af [adresse] mod syd og [adresse] mod nord. Derudover er områdeafgrænsningen defineret ud fra et princip om stationsnærhed til de fire letbanestationer Aarhus Universitet/Ringgaden, [adresse], [adresse] samt [adresse].

Baggrunden for helhedsplanen er udpegningen af strækningen langs [adresse] som en del af vækstaksen ”Vidensaksen” i Kommuneplan 2017. Derudover ønsker flere private at byudvikle i området.

Helhedsplanen har til formål at løfte [adresse] langs [adresse] og skabe et attraktivt byområde og bydelscenter. Områdets brugere, aktiviteter og bygninger skal knyttes tættere til den kollektive trafik, og sammenhængene på tværs af [adresse] skal styrkes, så vejen i højere grad opleves som en værdi for områdets beboere fremfor en barriere.

Forud for helhedsplanen er gennemført en inddragende proces med høring, borgermøde og workshops med de forskellige magistratsafdelinger, private interessenter, borgere, Christiansbjerg Fællesråd, [adresse], grundejerforeninger mm. Den inddragende proces er baggrunden for indholdet i helhedsplanens seks strategier.

### Indstilling

Det indstilles:

At 1) forslag til ’ Helhedsplan for [adresse] - strategisk helhedsplan for byudvikling mellem [adresse] og [adresse]’ godkendes til offentlig fremlæggelse.

At 2) forslag til miljørapport for helhedsplanen godkendes til offentlig fremlæggelse.

At 3) bemærkninger fra den offentlige høring besvares som det fremgår af indstillingens afsnit 5.3.

At 4) det anbefales, at Christiansbjerg Fællesråd er vært for et borgermøde i forbindelse med den offentlige høring. [adresse] er ansvarlig for dagsorden. Dette som supplement til den i øvrigt planlagte borgerinddragelsesproces i forbindelse med offentlig høring.

### Sagens forløb

11-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 15-11-2021 Magistraten

Fremsendes til [adresse] med bemærkning, at Magistraten i mødet den 15. november 2021 anbefaler, at byrådet tiltræder Magistratsafdelingen for Teknik og Miljøs indstilling af 14. oktober 2021.

Carl Gregersen, rådmand Johnnie Nørgaard og Clara Larsen tog forbehold.

Der udarbejdes notat om almene boliger.

 [adresse] Aarhus Byråd
Fremsendes til Teknisk Udvalg til behandling i henhold til beslutning i byrådets møde den 1. december 2021.
 08-12-2021 Teknisk Udvalg
Sagen blev udsat med henblik på, at forvaltningen udarbejder et forslag til en procedure, hvor der skabes dialog med fællesrådene om den videre proces, evt. inden høringen.
 13-12-2021 Teknisk Udvalg

Ronnie Bruun, Esmarelda Bertelsen, Sebastian Schou, Freja Henriksen og Hannah Jessen kunne tiltræde indstillingen i overensstemmelse med Magistratens anbefaling.

Karsten Nielsen kunne tiltræde indstillingen med bemærkning om ønske om særligt fokus på, hvordan man sikrer overgang mellem villakvarterer og fortætningsakser.

Thomas Kjær kunne ikke tiltræde indstillingen med bemærkning om, at det er en byggemulighedsplan fremfor en helhedsplan, og at planen ikke behandler [adresse] som en barriere.

 15-12-2021 [adresse]
Beslutning ikke frigivet